Αθήνα: 10.12.2015

Αρ. Πρωτ.: 2786

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Ανακοινώθηκαν από τον ΟΑΕΔ οι ενδεικτικοί πίνακες βαθμολόγησης του Ν. 2643/98**

Ο ΟΑΕΔ δημοσιεύει ότι με βάση τις αιτήσεις -υπεύθυνες δηλώσεις που υπέβαλαν οι προστατευόμενοι του Ν. 2643/1998, συντάχθηκαν από τις αρμόδιες υπηρεσίες του Ο.Α.Ε.Δ.:

α) Ενδεικτικοί πίνακες βαθμολόγησης κατά κατηγορία προστασίας και εκπαίδευσης.

β) Πίνακες Αιτήσεων οι οποίες εξαιρούνται από την διαδικασία της μοριοδότησης.

Οι περιλαμβανόμενοι στον πίνακα βαθμολόγησης οι οποίοι έχουν μοριοδοτηθεί, καλούνται να υποβάλλουν τα απαιτούμενα δικαιολογητικά εντός δεκαπέντε (15) ημερών, δηλαδή από 10-12-2015 έως και 24-12-2015.

Διαπιστώθηκε ότι πολλοί από τους προστατευόμενους μαζί με την αίτησή τους κατά την πρώτη φάση της προκήρυξης, είτε δεν είχαν προσκομίσει καθόλου την Υ.Δ. (της αίτησης) με το γνήσιο της υπογραφής είτε είχαν προσκομίσει την Υ.Δ. χωρίς να υπάρχει το γνήσιο της υπογραφής. Για το λόγο αυτό, και προκειμένου να τύχουν όμοιας αντιμετώπισης όλοι οι αιτούντες, παρακαλούνται όλοι οι προστατευόμενοι μαζί με τα δικαιολογητικά τους να προσκομίσουν την συγκεκριμένη Υ.Δ. με το γνήσιο της υπογραφής.

Υπενθυμίζεται ότι πρέπει να συμπληρώνονται από τους προστατευόμενους όλα τα δικαιολογητικά και να συνοδεύονται με το ΠΑΡΑΡΤΗΜΑ Γ που βρίσκεται στο ΦΕΚ Τεύχος Β 3408/18-12-2014.

Όλοι οι πίνακες:

<http://www.oaed.gr/index.php?option=com_content&view=article&id=3350&lang=el>

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**